Sverre Lindegård

Sverre Henry LindegårdDIS, Norske gravminner og andre kilder skriver Lindegaard, verket Våre falne skriver Lindgaard uten e  (født 29. juli 1890 i Oslo, død 13. januar 1945) var en norsk motstandsmann, medlem i Norges Kommunistiske Partis sentrale ledelse.Nettsidene til NKP Midt Norge

Lindegård var opprinnelig bygningsarbeider, og arbeidet for Norsk Bygningsarbeiderforbund. I årene 1933–1934 studerte han ved den såkalte Lenin-skolen i Moskva.Side 370. Ole Martin Rønning: Stalins elever, Universitetet i Oslo 2010

Under krigen ble han første gang arrestert 21. januar 1941, etter et foredrag i Skien. Han slapp ut 29. november samme året.

I februar 1943 flyktet Lindegård til Sverige. Der var han blant NKP-tillitsmennene som henvendte seg til LO-ledelsen i eksil og presset på for å få en «enhetsavtale», det vil si et mer forpliktende samarbeid mellom NKP- og AP-kreftene.Side 399, Tore Pryser: Klassen og nasjonen (1935-1946), Arbeiderbevegelsens historie i Norge, bind 4. Tiden (1988)

Lindegård returnerte til Norge i januar året etter, og var aktiv i Milorg og i en sabotasjegruppe. Han ble snart leder for NKPs apparat i Buskerud.Side 351, Tore Pryser: Klassen og nasjonen (1935-1946), Arbeiderbevegelsens historie i Norge, bind 4. Tiden (1988)

Han ble arrestert for annen gang 13. januar 1945. Under transporten fikk bilen han ble fraktet i motorstopp, og Lindegård gjorde et forsøk på å flykte. Han ble skutt under fluktforsøket.

Lindegård er gravlagt på Nordre gravlund i Oslo.Side 164, Våre falne bind 3 

 Referanser 

Kategori:Norske motstandsfolk under andre verdenskrig
Kategori:Norges Kommunistiske Parti
Kategori:Personer fra Oslo
Kategori:Fødsler i 1890
Kategori:Dødsfall i 1945